Predigra je pomemben korak do dobrega seksa

Predigra je znamenje, da gre za mojstra ali mojstrico spolnosti, saj ta “veščina” zahteva nenehno vajo in veliko čuta za partnerja!

Čeprav je končni cilj vsakega spolnega odnosa orgazem, vodi do njega kar nekaj poti. Vešč ljubimec oziroma ljubimka posveča največ pozornosti predigri. Vznemirjanje in vzburjenje partnerja, raziskovanje njegovega telesa in iskanje potencialov njegovega telesa za spolno vzburjenje lahko kakovost spolnega življenja obeh partnerjev zelo izboljša. Predigra ne pomeni samo intimnih nežnosti in poljubljanja, ampak gre pri njej tudi za stvari, ki jih govorite in za način, kako to poveste.

Stavek »Ohh kako si seksi!«, ki ga izgovori partner s strastjo, lahko veliko bolj razvname drugo »polovico«, kot obdelovanje spolnega uda ali spolovila. Torej, besede, ki jih govorite svojemu partnerju v času ljubezenskega manifesta so izrednega pomena.

Dejstvo je, da je ženska spolnost zapletenejša od moške. Njena čustvena in psihološka pričakovanja glede spolnosti so pri njih višja kot pri moških. Ravno zato jih je tudi težje spolno zadovoljiti. Ženska ima eno samo erogeno cono – to je njeno telo. In moški ji bo ugodil le, če si bo vzel čas in osredotočil na svoje početje. Tako ji bo ugodil in tudi sam bo užival.

Kaj si pa želijo moški pri ljubljenju? Spolni priročniki jih pogosto opisujejo kot nezapletena bitja. To pomeni, da je moškega v postelji preprosteje zadovoljiti in spraviti do zadovoljujočega orgazma. Moški so vzgojeni tako, da jih nenehno skrbi, kako se bodo izkazali v postelji. In ravno zaradi tega pride do zapletov. Vendar, če mu uspe premagati svoj tekmovalni duh in spolnost dojame kot skupno izkušnjo dveh, potem lahko postane dober ljubimec.

Pri predigri je pomembno, da se osredotočite na njeno kakovost. Naj vam bodo pomembne želje partnerja, vprašajte ga, kaj si želi, povejte mu, kaj si želite vi in se povsem prepustite čustvom in domiselnosti. Najboljša predigra je preprosta, kjer ne obstaja veliko pravil. Lahko jo »začinite« s pohotnimi besedami, ki naj bodo čim bolj preproste, toda jasne in »neusmiljene«. Tudi z raznimi pripomočki (knjige, revije, filmi, seks igračke in ostali pripomočki) in s spolnimi igricami si lahko popestrite ljubezensko igro, vendar je najučinkovitejši pripomoček vsakega ljubimca njegovo lastno telo.

Ljubljenje lahko začnete z erotično masažo, ki sprošča in vznemirja obenem. Za erotično masažo potrebujete olje, katerih izbira na tržišču je pestra. Pri izbiri olja je pomembno, da vam ustreza vonj, saj je le-ta pomemben dejavnik, ki vpliva na potek »igre«. Že med masažo se partnerja lahko vzburita z rokami, usti ali s spolovilom. Najprej se lotite vtiranja olja v telo. Božajte in gnetite povsod, razen po spolovilu. Tega si pustite za glavni del, ki predigri sledi.

Masiranje naj bo nežno, pa vendar dovolj strastno da se telo občuti pohotno. Pri masaži se lahko greste tudi igrice: npr. zavežite partnerju oči in vzburjenje bo še toliko večje. Pri ženski se posebej posvetite trebuhu in dojkam, moškega pa boste spravile ob pamet z božanje stegen in trebuha. Pri tem se ne dotikajte spolovil.

Erotični masaži sledi poljubljanje z ustnicami, kar večino ljubimcev zelo vznemirja. Poljubljajte se z usti na usta in brez zadržkov obdelujte jezik in ustnice. Jezik vam naj vdira brez zadržkov in čim globlje v partnerjeva usta. Ne pozabite na ušesa, pri ženski pa na prsi, popek, stegna in meča. Poljubljajte jo navzgor še po zadnjem delu in se ustavite pri zadnjici.

Za prijetne telesne občutke lahko poskrbite tudi s spolnim udom: zarišite z njim krog okrog njenih ustnic, potem pa se odpravite proti dojkam in se posvetite predvsem prsnim bradavicam. S spolnim udom lahko dražite tudi njeno zadnjico in presredek.

Pri poljubljanju moškega uporabite jezik in celo svoje telo. Z jezikom potujte po telesu in se pri tem spretno izogibajte spolovilu, z dojkami mu zakrijte obraz in mu dovolite, da jih vzame v svoja usta.

Zelo pomembno je, da ste v vseh oblikah vzburjenja oba partnerja sproščena in ljubljena, saj drugače ni pravega učinka. Predigro lahko začinite z vsem, kar si želite oziroma si želi vaš partner. Vendar vloge vašega telesa pri vzburjenju partnerja ne more nadomestiti nič. Kadar je predigra domiselna in dolga, je orgazem mogoče odlagati v nedogled. In, ko ga boste doživeli, bo veličasten.